Οι αισθηματικές ταινίες και οι ρομαντικές ταινίες, είναι πολλές φορές ένα αμφιλεγόμενο ζήτημα. Υπάρχουν στιγμές, που μερικοί από εμάς δεν έχουν τόσο την ανάγκη να δουν ταινίες περιπέτειας ή επιστημονικής φαντασίας, στιγμές που η συναισθηματική μας πλευρά βγαίνει μπροστά και αναζητούμε περισσότερο αισθηματικές ταινίες, ταινίες με ιστορίες αγάπης, ρομαντικές ταινίες ή ιστορίες που δεν ευδοκίμησαν ποτέ. Ίσως, βέβαια, μερικοί να μην είναι σε θέση να παρακολουθήσουν το κεντρικό ζευγάρι να περπατάει χεράκι- χεράκι στο ηλιοβασίλεμα, χωρίς ένα πακέτο χαρτομάντιλα. Ακόμη κι αν δεν αναζητάτε μια υπερβολικά καλοφτιαγμένη ιστορία αγάπης, ή ένα ζευγάρι φτιαγμένο σαν να βγήκε όντως από ταινία επιστημονικής φαντασίας μπερδεύοντας τα είδη ταινιών, η παρακάτω λίστα με αισθηματικές ταινίες διαθέτει όλων των ειδών τα αισθηματικά ειδύλλια. Μπορεί ο Jack και η Rose, να είχαν ανέκαθεν την πρώτη θέση στις καρδιές μας όταν αναφερόμασταν σε αισθηματικές ταινίες, ωστόσο σας προτείνουμε μερικές ακόμη που θα σας συγκινήσουν χωρίς απαραίτητα να υπάρχει κάποιο παγόβουνο και ένα μεγάλο πλοίο που διασχίζει τον Ατλαντικό.

Αισθηματικές / Ρομαντικές ταινίες – Η Λίστα

1. And Then We Danced (2019)

• Πρωταγωνιστές: Levan Gelbakhiani, Bachi Valishvili, Ana Javakishvili

• Σκηνοθεσία: Levan Akin

• Trailer: https://www.youtube.com/watch?v=KR78r2Ac5S0…

• Βαθμολογία στο IMDB: 8.0/10

• Την ταινία προτείνει o: Παπατσάνης Αθανάσιος

Το «Και μετά χορέψαμε» είναι μια από τις αισθηματικές ταινίες που μας έρχεται από τον Ευρωπαϊκό Κινηματογράφο. Πρόκειται για μια ταινία που γυρίστηκε στη Γεωργία και αποτελεί μια συμπαραγωγή της Γεωργίας, της Σουηδίας και της Γαλλίας. Σε αυτήν τη δραματική ταινία ο νεαρός Merab βρίσκεται πολύ κοντά στο να πάρει μια θέση στην Εθνική Ομάδα Χορού της Γεωργίας. Στην σχολή έρχεται να εγγραφεί ο Irakli, ένας γοητευτικός νέος που αγαπά εξίσου τον χορό. Ο Irakli φέρνει τα πάνω κάτω στη ζωή του Merab. Γίνεται ο μεγαλύτερος του αντίπαλος, την ίδια ώρα που μετατρέπεται στην πιο ισχυρή του επιθυμία. Απέσπασε 4 βραβεία Guldbagge (2020), μεταξύ άλλων για την Καλύτερη Ταινία.

2. The Broken Circle Breakdown / Ραγισμένα Όνειρα (2012)

• Πρωταγωνιστές: Veerle Baetens, Johan Heldenbergh, Nell Cattrysse

• Σκηνοθεσία: Felix van Groeningen

• Trailer: https://www.youtube.com/watch?v=A8ENsxs-YuY

• Βαθμολογία στο IMDB: 7.8/10

• Την ταινία προτείνει η: Ζαννινα Μαργαριτη

Είμαι πεπεισμένη μετά από αυτό το έργο πως οι καλές αισθηματικές ταινίες είναι για γερό στομάχι. Πρόκειται για μια φαινομενικά γλυκανάλατη ιστορία αγάπης που ωστόσο εξελίσσεται σε κάτι τόσο επιδραστικό και διαβρωτικό που κανένας πιστεύω δεν το “είδε να ρχεται”. Είναι από τις ρομαντικές ταινίες για τους λάτρεις των tattoo, για όσους αισθάνθηκαν την ανάγκη να κουβαλήσουν τους αγαπημένους τους για πάντα μαζί τους… Μια πολύ σκληρή ταινία για τις παθιασμένες σχέσεις και για την αδυναμία των ανθρώπων να ελέγξουν τα συναισθήματά τους σε φορές που η κατάσταση το επιτάσσει… Επιπλέον, πέρα από τα παραπάνω, δεν μπορούμε να παραβλέψουμε την εξαιρετική μουσική επένδυση της ταινίας.

3. The Notebook (2004)

• Πρωταγωνιστές: Rachel McAdams, Ryan Gosling, Gena Rowlands

• Σκηνοθεσία: Nick Cassavetes

• Trailer: https://www.youtube.com/watch?v=FC6biTjEyZw…

• Βαθμολογία στο IMDB: 7,8/10

• Την ταινία προτείνει η: Μαρία Αντωνίου

To «Notebook» θεωρείται μία από τις καλύτερες αισθηματικές ταινίες που βασίζεται σε βιβλίο του Nicolas Sparks.

Ένας ηλικιωμένος διαβάζει το ημερολόγιο του σε μία ηλικιωμένη ασθενή του γηροκομείου όπου ζει. Η ιστορία ξεκινάει το 1940 στην Νότια Καρολίνα των Ηνωμένων Πολιτειών. Ο Νόα Κάλουν γνωρίζει και ερωτεύεται την 17χρονη Άλι Χάμιλτον. Οι δυο τους ζουν μία ρομαντική σχέση και ένας ειδυλλιακό έρωτα. Όμως η οικογένεια της Άλι έχει άλλη γνώμη για τον νεαρό Νόα. Ο λόγος είναι ότι ο Νόα δεν ανήκει στην ίδια κοινωνική τάξη με την Άλι. Το ζευγάρι χωρίζει επώδυνα και οι δύο νέοι συνεχίζουν κανονικά τις ζωές. Ώσπου ξεσπάει ο Δεύτερος Παγκόσμιος Πόλεμος και οι ζωές τους αλλάζουν ριζικά. Μετά από χρόνια ο Νόα και η Άλι ξανασυναντιούνται στο ίδιο μέρος όπου είχαν γνωριστεί την πρώτη φορά. Αν και οι ζωές τους έχουν αλλάξει ριζικά, τα συναισθήματα παραμένουν τα ίδια.

4. Call Me by Your Name (2017)

• Πρωταγωνιστές: Armie Hammer, Timothee Chalamet, Michael Stuhlbarg

• Σκηνοθεσία: Luca Guadagnino

• Trailer: https://www.youtube.com/watch?v=5rgO_TyyOoU

• Βαθμολογία στο IMDB: 7.9/10

• Την ταινία προτείνει η: Φωτεινή Δαϊλά

To “Call Me by Your Name” δεν είναι απλά μία από εκείνες τις αισθηματικές ταινίες που μιλάει για έναν 17χρονο και έναν 24χρονο που ερωτεύονται στα 80s. Είναι μία από εκείνες τις ταινίες που ο έρωτας είναι ένα οπτικό ποίημα. Εδώ δεν έχουν τόσο σημασία τα λόγια όσο οι εικόνες. Ο Guadagnino επιλέγει να εστιάσει στα τοπία της Β. Ιταλίας, τις σιλουέτες των αγαλμάτων, το τρυφερό άγγιγμα των χεριών, σε δύο σώματα που ιδρώνουν. Ο έρωτας γι’ αυτόν κρύβεται σ’ ένα τέτοιο παζλ από εικόνες. Είναι διακριτικός, ίσα που φαίνεται, αλλά -μ’ έναν περίεργο τρόπο- είναι παντού. Έτσι δεν συμβαίνει στην πραγματικότητα; Υ.Γ.: Παραδέξου ότι, αν έχεις δει την ταινία, βλέπεις (ή έβλεπες για κάποιο διάστημα, έστω) τα ροδάκινα με άλλο μάτι.

Μην ξεχάσεις να διαβάσεις την κριτική μας για την ταινία.

5. The fault in our stars (2014)

• Πρωταγωνιστές: Shailene Woodley, Ansel Elgort, Nat Wolff

• Σκηνοθεσία: Josh Boone

• Trailer: https://www.youtube.com/watch?v=93WYoqf9ETc

• Βαθμολογία στο IMDB: 7,7/10

• Την ταινία προτείνει η: Μαρία Αντωνίου

Το «The fault in our stars» μπορεί να συμπεριληφθεί άνετα στις ρομαντικές ταινίες που θα σε κάνουν να δακρύσεις. Πρόκειται για μία νεανική ταινία με ένα καλογραμμένο σενάριο και αρκετούς ταλαντούχους ηθοποιούς.

Δύο έφηβοι, ο Γκας και η Χέιζελ, είναι δύο έφηβοι οι οποίοι πάσχουν από καρκίνο πολλά χρόνια. Η Χέιζελ διαγνώστηκε στα 13 της με καρκίνο του θυροειδούς με μετάσταση στους πνεύμονες. Η κοπέλα συμμετέχει σε ένα πρόγραμμα υποστήριξης ασθενών που πάσχουν από καρκίνο. Το ίδιο πρόγραμμα παρακολουθεί και ο Γκας ο οποίος όμως αν και χτυπήθηκε σε μικρή ηλικία από την αρρώστια φαίνεται να την έχει ξεπεράσει. Οι δύο νέοι γνωρίζονται και από εκείνο το σημείο και μετά ξεκινάει η σχέση τους.

Να σημειωθεί ότι η ταινία έχει βραβευθεί στα Teen Choice Awards με 7 βραβεία, στα Hollywood Film Awards και στα People’s Choice Awards.

6. A star is born (2018)

• Πρωταγωνιστές: Lady Gaga, Bradley Cooper, Sam Elliot

• Σκηνοθεσία: Bradley Cooper

• Trailer: https://www.youtube.com/watch?v=QAHXLZH2QoE

• Βαθμολογία στο IMDB: 7,7/10

• Την ταινία προτείνει η: Μαρία Αντωνίου

Το 2018 βγήκε στις κινηματογραφικές αίθουσες μία από τις πιο εμπορικές αισθηματικές ταινίες της χρονιάς. Το «A star is born» είναι το τέταρτο κατά σειρά remake. Προηγήθηκαν οι ταινίες του 1937, του 1954 με την Judy Garland και του 1976 με την Barbra Streisand.

Ο μουσικός της country Τζάκσον Μέι ανακαλύπτει και ερωτεύεται μία νέα και ταλαντούχα τραγουδίστρια την Άλι. Η Άλι είχε αποφασίσει να εγκαταλείψει την καριέρα της ως τραγουδίστρια καθώς δεν είχε κάποια ιδιαίτερη επιτυχία στον χώρο. Όταν όμως γνωρίσει τον Τζάκσον όλα αλλάζουν και η καριέρα της ανθίζει. Αν και η πορεία της είναι ανοδική στην show business, με την πάροδο του χρόνου η σχέση της με τον Τζάκσον καταρρέει όπως καταρρέει και ο ίδιος.

Η ταινία κέρδισε το Όσκαρ καλύτερου τραγουδιού για το Shallow.

7. La la land (2016) • Πρωταγωνιστές: Emma Stone, Ryan Gosling, John Legent

• Σκηνοθεσία: Damien Chazelle

• Trailer: https://youtu.be/0pdqf4P9MB8

• Βαθμολογία στο IMDB: 8/10

• Την ταινία προτείνει η: Ιφιγένεια Σωτηρίου

: Emma Stone, Ryan Gosling, John Legent: Damien Chazelle: 8/10Ιφιγένεια Σωτηρίου Το La la land αφηγείται ένα παραμύθι γεμάτο μαγεία και ρεαλισμό. Έτσι άλλωστε είναι ο έρωτας. Προσφέρει ταυτόχρονα τις πιο μαγικές και τις πιο σκληρά ρεαλιστικές στιγμές στους εραστές. Η Μία και ο Σεμπάστιαν, δύο άνθρωποι με πρωταρχικό στόχο να πετύχουν στις καριέρες τους ως ηθοποιός και πιανίστας αντίστοιχα γνωρίζονται με φόντο το Λος Άντζελες, ερωτεύονται και μοιράζονται με το κοινό την πορεία τους τόσο στον έρωτα όσο και στη ζωή. Η ταινία αποτελεί ένα καλογραμμένο μιούζικαλ το οποίο επιτυγχάνει να αγγίξει τον κάθε άνθρωπο που έχει ζήσει τον έρωτα αφήνοντας μια γλυκόπικρη γεύση. Αξίζει να σημειωθεί ότι η ταινία κατάφερε να “τερματίσει” στα Όσκαρ παίρνοντας συνολικά 6 βραβεία ανάμεσα τους και τα Όσκαρ σκηνοθεσίας και Α’ γυναικείου ρόλου.

8. 500 days of summer (2009)

• Πρωταγωνιστουν: Joseph Gordon-Levitt, Zooey Deschanel

• Σκηνοθεσία: Marc Webb

• Trailer: https://youtu.be/PsD0NpFSADM

• Βαθμολογία στο IMDB: 7,7/10

• Την ταινία προτείνει ο: Κωνσταντίνος Κόντης

Το 500 days of summer, όπως δηλώνεται στην αρχή της ταινίας, είναι μια ιστορία για την αγάπη αλλά όχι μια ιστορία αγάπης. Ο Tom, εργαζόμενος σε εταιρία ευχαριστήριων καρτών και επίδοξος αρχιτέκτονας, γνωρίζει τη Summer και αμέσως την ερωτεύεται παράφορα. Μετά από πολλές ανεπιτυχείς προσπάθειες να την κερδίσει, τελικά συνάπτουν μια σχέση, η οποία με τα πολλά σκαμπανεβάσματα της μας μαθαίνει πολλά για τον έρωτα και τα σχετικά με αυτόν συναισθήματα. Πρόκειται για μια από τις πιο διασκεδαστικές αισθηματικές ταινίες / ρομαντικές κομεντί, που δεν κατακλύζεται από τις συμβάσεις του είδους.

9. Lost in Translation (2003)

• Πρωταγωνιστές: Scarlett Johansson, Bill Murray

• Σκηνοθεσία: Sofia Coppola

• Trailer: https://youtu.be/sU0oZsqeG_s

• Βαθμολογία στο IMDb: 7.7/10

• Την ταινία προτείνει η: Έλενα Νικοπούλου

Το Lost in Translation διαφέρει από τις περισσότερες αισθηματικές ταινίες. Πραγματεύεται την τυχαία συνάντηση στο Τόκιο της Ιαπωνίας ενός έκπτωτου αστέρα του σινεμά και μιας νεαρής κοπέλας με όνειρα που όμως περνά τις περισσότερες ώρες στο δωμάτιο του ξενοδοχείου, καθώς ο εργασιομανής σύζυγός της την παραμελεί. Οι δυο τους αναπτύσσουν έναν ιδιαίτερο δεσμό στην προσπάθεια να ανακαλύψουν όλες τις μικρές πτυχές μιας μεγαλούπολης σαν το Τόκιο.

10. Her (2013)

• Πρωταγωνιστές: Joaquín Phoenix, Amy Adams, Rooney Mara

• Σκηνοθεσία: Spike Jonze

• Τρέιλερ: https://youtu.be/WzV6mXIOVl4

• Βαθμολογία στο IMDb: 8/10

• Tην ταινία προτείνει η: Βίβιαν Τσαραμύρση.

Ο Θίοντορ Τουόμπλι απογοητευμένος πλέον από τον τελευταίο χωρισμό του, μια διαισθητική οντότητα θα τον κάνει να ερωτευτεί ξανά, να αγαπήσει. Έχοντας πολλές ώρες στο γραφείο γράφοντας συναισθηματικά προσωπικά γράμματα για άλλους, πέφτει πάνω σε ένα πρόγραμμα το οποίο υπόσχεται μια μοναδική ηλεκτρονική ύπαρξη. Η “Σαμάνθα” φτιαγμένη μόνο για εκείνον με βάση τις ανάγκες του. Σε μια πόλη που χαθεί κάθε ανθρώπινη επαφή και έχει αντικατασταθεί με την τεχνολογία. Μία ταινία βγαλμένη από το κοντινό μέλλον.

Βραβεύτηκε στα 86TH ACADEMY AWARDS | 2014 με το Oscar πρωτότυπου σεναρίου.

Αισθηματικές ταινίες / Ρομαντικές Ταινίες – Η συνέχεια της λίστας

11. Pride and Prejudice (2005)

• Πρωταγωνιστές: Keira Knightley, Matthew Macfadyen, Donald Sutherland

• Σκηνοθεσία: Joe Wright

• Trailer: https://youtu.be/1dYv5u6v55Y

• Βαθμολογία στο IMDB : 7.8/10

• Την ταινία προτείνει η: Σπύρος Καραγεώργης

Το Pride and Prejudice είναι βασισμένο στο ομώνυμο βιβλίο της Jane Austen και αφηγείται την ιστορία των πέντε αδελφών, Jane, Elizabeth, Kitty, Mary και Lydia Bennett. Όλα κυλούν ομαλά μέχρι που ο εκθαμβωτικός κύριος Darcy καταφθάνει στην περιοχή τους. Το φιλμ αυτό σηματοδοτεί την αρχή της πολύ επιτυχημένης συνεργασίας μεταξύ του σκηνοθέτη και της Keira Knightley. Με πολλές όμορφες ερμηνείες και άρτια σκηνοθεσία, αυτή η εκδοχή του μυθιστορήματος ίσως είναι η καλύτερη που έχει γυριστεί.

12. Anna Karenina (2012)

• Πρωταγωνιστές: Keira Knightley, Jude Law, Aaron Taylor Johnson

• Σκηνοθεσία: Joe Wright

• Trailer: https://youtu.be/Z-nyXX5zOLg

• Βαθμολογία στο IMDB: 6.6/10

• Την ταινία προτείνει: Σπύρος Καραγεώργης

Αυτή η μεταφορά του μυθιστορήματος του Leo Tolstoy είναι ίσως η πιο πρωτότυπη από όλες που έχουν υπάρξει. Το φιλμ είναι η τρίτη συνεργασία του Joe Wright και της Keira Knightley, ενώ συνεργάζεται ξανά και με άλλους ηθοποιούς που είχε δουλέψει στο παρελθόν όπως ο Matthew Macfadyen. Η ιστορία είναι λίγο πολύ γνωστή. Η Anna είναι παντρεμένη με τον πολιτικό Karenin αλλά η ζωή της αλλάζει όταν γνωρίζει τον Alexei Vronsky και μπλέκεται σε μία παθιασμένη εξωσυζυγική σχέση. Η ταινία προσφέρει εξαιρετικές ερμηνείες από όλο το cast και μία απίστευτη σκηνοθετική προσέγγιση που δεν έχει ξαναγίνει.

13. Moulin Rouge! (2001)

• Πρωταγωνιστές: Nicole Kidman, Ewan McGregor, Jim Broadbent

• Σκηνοθεσία: Baz Luhrmann

• Trailer: https://youtu.be/LVLjp3_MQIw

• Βαθμολογία στο IMDB: 7.6/10

• Την ταινία προτείνει: Σπύρος Καραγεώργης

Κατά τη γνώμη μου το Moulin Rouge είναι από τα καλύτερα musical που έχουν γυριστεί ποτέ, με τον πυρήνα του να είναι μία πολύ δυνατή ιστορία αγάπης. Την εποχή των μποέμ, ο Christian καταφθάνει στο Παρίσι για να εργαστεί σαν συγγραφέας. Εκεί θα γνωρίσει μια εταίρα με το όνομα Satine, η οποία δουλεύει στο Moulin Rouge. Οι δυο τους ερωτεύονται τρέλα αλλά εμπόδια τους περιμένουν στην διαδρομή. Παρόλο που πρόκειται για ταινία εποχής, η σκηνοθετική προσέγγιση είναι αρκετά μοντέρνα και η μουσική επίσης. Η πλοκή κινείται μέσα από τα τραγούδια πολύ γνωστών καλλιτεχνών όπως οι Pink, The Police και Elton John και αποτελεί παραδόξως μια από τις πιο ρομαντικές- αισθηματικές ταινίες που μπορείτε να δείτε.

14. Titanic (1997)

• Πρωταγωνιστές: Leonardo DiCaprio, Kate Winslet, Kathy Bates

• Σκηνοθεσία: James Cameron

• Trailer: https://youtu.be/ZQ6klONCq4s

• Βαθμολογία στο IMDB: 7.8/10

• Την ταινία προτείνει: Σπύρος Καραγεώργης

Πρόκειται για την ταινία που δεν μπορεί ποτέ να λείπει από καμία λίστα με αισθηματικές ταινίες και ρομαντικές ιστορίες. Σε σκηνοθεσία του James Cameron, το Titanic αφηγείται την ιστορία του Jack, ενός φτωχού νεαρού που καταφέρνει να ταξιδέψει με τον Τιτανικό στο παρθενικό του ταξίδι, αναζητώντας μία καλύτερη ζωή. Πάνω στο πλοίο θα γνωρίσει τη Rose, μία νεαρή αριστοκράτισσα που νιώθει φυλακισμένη στην ίδια της τη ζωή. Οι δυο τους ερωτεύονται, μα δυστυχώς δεν ξέρουν τι τους περιμένει στη διάρκεια του ταξιδιού. Η ταινία στην ουσία είναι το Ρωμαίος και Ιουλιέτα πάνω σε πλοίο. Αγαπήθηκε από κοινό και κριτικούς, έγινε εισπρακτικό φαινόμενο και κατάφερε επίσης να ισοφαρίσει το Ben Hur και να κερδίσει 11 βραβεία Όσκαρ συμπεριλαμβανομένου αυτό της Καλύτερης Ταινίας.

15. Slumdog Millionaire (2008)

• Πρωταγωνιστές: Dev Patel, Freida Pinto Saurabh Shukla

• Σκηνοθεσία: Danny Boyle, Loveleen Tandan

• Trailer: https://www.youtube.com/watch?v=AIzbwV7on6Q

• Βαθμολογία στο IMDB: 8/10

• Την ταινία προτείνει η: Μαρία Αντωνίου

Το Slumdog millionaire, είναι από τις αισθηματικές ταινίες που παραλίγο να μην βγει στις κινηματογραφικές αίθουσες και να καταλήξεις στις προθήκες των video clubs. Η μοίρα της ταινίας ήταν άλλη και βρέθηκε στις υποψηφιότητες των Όσκαρς όπου κέρδισε τις 8 από τις 10. Είναι μία εξαιρετική ταινία που δεν δείχνει μόνο την ιστορία αγάπης δύο νέων. Δείχνει και τον τρόπο ζωής των κατοίκων στην Ινδία.

Η ταινία είναι Βρετανικής παραγωγής και διαδραματίζεται στην Ινδία. Παρουσιάζει την ιστορία ενός φτωχού και αμόρφωτου νεαρού Ινδού ο οποίος εμφανίζεται ως παίχτης στην Ινδική εκδοχή του τηλεπαιχνιδιού Ποιος θέλει να γίνει εκατομμυριούχος. Ο νεαρός με τις απαντήσεις που δίνει εντυπωσιάζει το τηλεοπτικό κοινό αλλά εγείρει τις υποψίες της παραγωγής και της αστυνομίας.

16. Blue is the warmest color (2013)

• Πρωταγωνιστές: Lea Seydoux, Adele Exarchopoulos, Salim Kechiouche

• Σκηνοθεσία: Abdellatif Kechiche

• Trailer: https://www.youtube.com/watch?v=qOiug_u7Wns

• Βαθμολογία στο IMDB: 7,7/10

• Την ταινία προτείνει η: Μαρία Αντωνίου

Η Γαλλική ταινία Blue is the warmest colour παρουσιάζει τον ομοφυλοφιλικό έρωτα μεταξύ δύο κοριτσιών, της Emma και της Adele. Η ταινία προκάλεσε αίσθηση στους σινεφίλ και στους κριτικούς κινηματογράφου λόγω των τολμηρών σκηνών. Όμως ένας λάτρης του σινεμά θα έλεγε ότι είναι μία πολύ καλή ταινία και αξίζει να μπει στις λίστα με τις καλύτερες αισθηματικές ταινίες.

Η ταινία περιστρέφεται γύρω από την ζωή της Adele, μίας Γαλλίδας εφήβου η οποία προσπαθεί να ανακαλύψει τον κόσμο γύρω της. Η Adele ανακαλύπτει την ελευθερία και όλες τις απολαύσεις της ζωής όταν μπαίνει στην ζωή της η Emma, μία ανεξάρτητη ζωγράφος.

17. Eternal Sunshine of the Spotless Mind (2004) • Πρωταγωνιστές: Jim Carrey, Kate Winslet, Mark Ruffalo

• Σκηνοθεσία: Michel Condry

• Trailer: https://www.youtube.com/watch?v=07-QBnEkgXU

• Βαθμολογία στο IMDB: 8.3/10

• Την ταινία προτείνει η: Νίκος Κουνάδης Ο Joel αποφασίζει να σβήσει από την μνήμη του την μέχρι πρότινος αγαπημένη του Clementine, όταν μαθαίνει ότι εκείνη πρόσφατα έκανε το ίδιο. Η μοίρα, όμως, θα φέρει έτσι τα πράγματα, ώστε οι δύο τους να ξανασυναντηθούν και να δομήσουν μία νέα σχέση χωρίς να έχουν ιδέα για το κοινό παρελθόν τους. Μια ρομαντική κομεντί διαφορετική από τις υπόλοιπες αισθηματικές ταινίες, με κύριο θέμα τις σχέσεις και τα αδιέξοδα τους. Ένα πρωταγωνιστικό δίδυμο που απογειώνει την ταινία, με έναν Jim Carrey που ανταποκρίνεται εκπληκτικά σε έναν δραματικό ρόλο για άλλη μια φορά.

18. Punch Drunk Love (2002)

• Πρωταγωνιστές: Adam Sandler, Emily Watson, Philip Seymour Hoffman

• Σκηνοθεσία: Paul Thomas Anderson

• Trailer: https://www.youtube.com/watch?v=YiHFrEtkVpo

• Βαθμολογία στο IMDB: 7.3/10

• Την ταινία προτείνει η: Ζαννινα Μαργαριτη

Έχουμε δει τον Adam Sandler να παίζει κωμικά και να είναι από τους καλύτερους στο είδος αυτό, μια και αρκετές φορές τον έχουμε δει σε αισθηματικές ταινίες. Ωστόσο, σε αυτήν εδώ καλείται να ανταποκριθεί σε έναν πιο δύσκολο ερμηνευτικά ρόλο ως αξιολύπητος κακομοίρης. Και το καταφέρνει εξαιρετικά, διατηρώντας παράλληλα την ιδιόρρυθμη αίσθηση του χιούμορ που χαρακτηρίζει το Punch Drunk Love. Θα τολμούσα να πω πως αδυνατώ με την πρώτη ματιά να την τοποθετήσω κάτω από το Uncut Diamonds, που έχει αποκτήσει τρελό hype τελευταία κρίνοντάς την ως τον καλύτερο ρόλο του Sandler. H μουσική και η 50s αισθητική προσδίδουν κάτι παραπάνω στην τελική ετυμηγορία.

19. Ο Ψαλιδοχέρης / Edward Scissorhands (1990)

• Πρωταγωνιστές: Johnny Depp, Winona Ryder, Dianne Wiest

• Σκηνοθεσία: Tim Burton

• Trailer: https://www.youtube.com/watch?v=M94yyfWy-KI

• Βαθμολογία στο IMDB: 7.9/10

• Την ταινία προτείνει η: Ζαννινα Μαργαριτη

Αν και αποφεύγω να προτείνω κινηματογραφικές δουλειές που είναι από μια σχετικά μακρινή δεκαετία, ο Ψαλιδοχέρης νομίζω είναι από τις αισθηματικές ταινίες που μπορούν να χαρακτηριστούν κλασικές. Φυσικά, εξαιρετικός ο Johnny Depp όπου κι αν παίζει, και σε αυτόν τον ρόλο κατάφερε να συνδυάσει το ψυχρό ύφος που ταίριαζε στο παγωμένο τοπίο με την “ζεστή” ψυχή που λιώνει κάθε χιόνι. Μια (μάλλον) περίεργη ιστορία που καθιερώνεται συν τω χρόνω ως ωδή στην διαφορετικότητα. Ήταν η πρώτη ταινία που είδα και που πραγματευόταν την περιθωριοποίηση και θα την χαρακτήριζα σαν μία μοντέρνα ενήλικη εκδοχή της Παναγίας των Παρισίων. Μιλάει για τις δυσκολίες στη ζωή των ανθρώπων με ιδιαιτερότητες και επικεντρώνεται κατόπιν στο ερωτικό κομμάτι οπότε καταφεύγει σε μια πολύπλευρη επίκληση στο συναίσθημα.

20. Όσα φέρνει ο χρόνος / About Time (2013)

• Πρωταγωνιστές: Domhnall Gleeson, Rachel McAdams, Bill Nighy

• Σκηνοθεσία: Richard Curtis

• Trailer: https://www.youtube.com/watch?v=dpw-wmM2OM8

• Βαθμολογία στο IMDB: 7.8/10

• Την ταινία προτείνει η: Ζαννινα Μαργαριτη

Αν οι αισθηματικές ταινίες δεν έχουν και sci-fi στοιχεία μέσα, δεν ξεχωρίζουν. Έτσι, και αυτό το έργο δεν αφορά σ’ ένα μονοδιάστατο ειδύλλιο αλλά σε μια ιστορία που “σκοντάφτει” αρκετά συχνά στο ερώτημα “Αν μπορούσα να γυρίσω τον χρόνο πίσω, θα άλλαζα κάτι;” Ένας νεαρός, ασκούμενος δικηγόρος στο 21ο έτος της ηλικίας του έχει πλέον τη μεταφυσική δυνατότητα να ταξιδεύει πίσω στο χρόνο και αν το επιθυμεί να διορθώνει ό,τι θέλει… Και είναι εδώ από το 2013 για να μας προβληματίσει σχετικά με τις δεύτερες ευκαιρίες και με το κατά πόσο η ευτυχία μας εξαρτάται από τον συγχρονισμό και το καλό timing. Φτάνει άραγε μόνο το συναίσθημα και η θέληση ή το μονοπάτι προς την ευτυχία έχει παρακλάδια;

21. Φανταστικές Αγάπες / Heartbeats (2010)

• Πρωταγωνιστές: Xavier Dolan, Monia Chokri, Niels Schneider

• Σκηνοθεσία: Xavier Dolan

• Trailer: https://www.youtube.com/watch?v=T4wcO4PIEA4

• Βαθμολογία στο IMDB: 7.1/10

• Την ταινία προτείνει η: Ζαννινα Μαργαριτη

Οι αισθηματικές ταινίες που σέβονται τους θεατές του θα έχουν πάντα μια ιδιαίτερη πινελιά, κάτι κλασικό with a twist. Έτσι, και αυτή εδώ επικεντρώνεται στο ερωτικό τρίγωνο μεταξύ δύο φίλων με διαφορετικό σεξουαλικό προσανατολισμό και το ίδιο αγόρι ως αντικείμενο πόθου. Μια ταινία (που αν και μόλις λίγο πάνω από τα 7/10 αξίζει τον κόπο) για τους αγώνες που κάνουμε προκειμένου να κερδίσουμε την καρδιά κάποιου ενώ ταυτόχρονα εγκλωβιζόμαστε σε έναν φαύλο κύκλο και στη γκρίζα ζώνη μεταξύ του τι συμβαίνει πραγματικά και του πως το αντιλαμβανόμαστε εμείς. Παρόλ’ αυτά θα έλεγα πως δεν αφορά μόνο στον έρωτα αλλά γενικά στην αγάπη καθώς εξετάζει το πως αλλάζει η φιλία των δύο τους μέσα σε αυτήν την μεταξύ τους πάλη.

22. Εξιλέωση / Atonement – 2007 • Πρωταγωνιστές: Keira Knightley, James McAvoy, Brenda Blethyn

• Σκηνοθεσία: Joe Wright

• Trailer: https://www.youtube.com/watch?v=zRlkHu-R7yI

• Βαθμολογία στο IMDB: 7.8/10

• Την ταινία προτείνει η: Ζαννινα Μαργαριτη Δύο αγαπημένοι πρωταγωνιστές σε μία από τις καλύτερες βρετανικές αισθηματικές παραγωγές και κατ’ επέκταση ταινίες. Αυτή η ιστορία “εποχής” χρονολογείται λίγο πριν το ξέσπασμα του Β’ Παγκόσμιου Πολέμου και μιλάει για έναν απαγορευμένο κοινωνικά έρωτα. Μια παρεξήγηση οδηγεί πρωταγωνιστές και θεατές σε μια απότομη εναλλαγή από την ευτυχία στο χάος, κάτι που μας κρατάει σε εγρήγορση σε όλη την ταινία. Ξεροί ήχοι, δυναμικά πλάνα και άρτια κινηματογράφηση είναι αυτά που ξεχωρίζουν αισθητικά στη δουλειά του Wright, ο οποίος κατάφερε να μεταφέρει, όσο πιο σωστά γινόταν, το βιβλίο στη μεγάλη οθόνη.

23. Before Sunrise / Πριν το ξημέρωμα (1995)

• Πρωταγωνιστές: Ethan Hawke, Julie Delpy

• Σκηνοθεσία: Richard Linklater

• Trailer: https://www.youtube.com/watch?v=9v6X-Dytlko

• Βαθμολογία IMDB: 8,1/10

• Την ταινία προτείνει η: Γλυκερία Τσιβοπούλου

Ένας νεαρός Αμερικανός και μια Γαλλίδα φοιτήτρια συναντιούνται τυχαία σε ένα τρένο, και αφού συζητούν για λίγο αποφασίζουν να αποβιβαστούν μαζί στην Βιέννη για να περάσουν ένα απόγευμα μέχρι το ξημέρωμα μαζί. Το ‘Πριν το ξημέρωμα’ είναι μία από τις πιο αισθηματικές- ρομαντικές ταινίες που χωρίς χουλιγουντιανές φαρφάλες επιτρέπει στους πρωταγωνιστές του να ‘ξεγυμνωθούν’, να μοιραστούν και να νιώσουν. Τι θα γίνει όμως όταν έρθει το ξημέρωμα;

Η ταινία αποτελεί το πρώτο μέρος της τριλογίας.